**Nu caut gura văii...**

*Emaanastasia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu caut gura văii...

Nu caut gura văii, ci armele iubirii

Ca să rescriu cu ele, doar patima robirii

O dată să mă-ncumet, ca să alerg prin noi

Cu anii neputinței, pe umerii lor goi.

Nu caut viața asta alei cu felinare

Ci număr mii de stele cu-a minții alinare

Prind luna iar de colțuri și soarele de braț

Când îmi rescriu iubirea aceasta cu nesaț.

Nu caut rătăcirea s-o scriu pe-un colț de vise

Ci merg către grădina ideilor nescrise

Că umbra-n somn pe noapte o ține în foaier

Scoțând cu dânsa vântul ce sforăie stingher.

Nu caut amintirea să mă coboare-n zare

Ci îmi ridic privirea cu-a lunii arătare

Și-arunc în soare focul ce s-a aprins de dor

În clipa când te caut să cântându-ți de amor.

Nu caut fericirea să-nalțe sfinte steaguri

Că spre dumnezeire trec ale clipei praguri

Și prind de brațul nopții, doar soarele din noi,

Lăsând sorți de izbândă, albastre vise noi.